**Hvem har data om mig?**

Denne opgave er en gruppeopgave, hvor I skal danne grupper på 3-4 personer.

I skal i gruppen finde ud af, hvilke virksomheder eller offentlige instanser der har data på jer - og i den forbindelse prøve at vurdere, hvor kritisk det vil være hvis disse data blev lækket, stjålet eller offentliggjort.

For at grupperne ikke alle arbejder med samme virksomheder, så fordeles de ud fra nedenstående kategorier

* Private danske virksomheder
* Offentlige instanser i Danmark
* Globale private virksomheder
* Globale organisationer/offentlige instanser

Overvej hvilke scenarier, der kunne opstå og hvilken betydning det ville kunne have for jer som borgere/brugere.

**Opgavens omfang:**Der er afsat et kvarter til opgaven. Prøv at prioritere de data I finder frem til og de dataholder I identificerer. Hvad er worst case scenario og hvad er reelt ligegyldigt?

Vi afrunder opgaven i fællesskab i klassen, overvej i den forbindelse:

* Om det allerede er sket, at dine data er lækket, stjålet eller misbrugt
* Hvad kunne det potentielt betyde?
* Hvad kan du som borger gøre for at reducere spredningen af dine data?